এজাহার, পুলিশ ও স্থানীয়সূত্রে জানা গেছে, পার্শ¦বর্তী মাদারীপুর জেলার কালকিনি উপজেলার কাজী বাকাই ইউনিয়নের দক্ষিণ ভাউতলী গ্রামের ট্রাকচালক দম্পত্তি আবুল ঢালী ও মনোয়ারা বেগমের ৫ মেয়ে ও ২ ছেলের মধ্যে মাহমুদা আক্তার চতুর্থ। সীমান্তবর্তী গৌরনদী উপজেলার মেদাকুল মাধ্যমিক বিদ্যালয়ের অষ্টম শ্রেণীর ছাত্রী ছিল সে। স্কুল ছুটি থাকার সুযোগে গত রমজানে ময়মনসিংহ জেলার নান্দাইল উপজেলার উত্তর বনগ্রামে বড় দুলাভাই রতন শেখ ও বোন হাজেরা বেগমের বাড়ি বেড়াতে যায়। বেড়ানোর সময় একদিন ঘরে একা পেয়ে দুলাভাইয়ের ছোটভাই আকবর শেখের ছেলে শামীম শেখ (২৫) মাহমুদাকে ধর্ষণ করে। লোক লজ্জার ভয়ে গ্রাম্য সহজ সরল মেয়ে মাহমুদা পরিবার এমনকি তার বান্ধবীদের কাছেও কারো কাছেই ঘটনাটি প্রকাশ করেনি। প্রথমে বুঝতে না পারলেও একসময় ঠিকই বুঝতে পারে সে ধর্ষণের ফলে অন্তসত্বা হয়ে পরেছে। যখন বুঝেছে তখন অনেক দেরী হয়ে গেছে। অপেক্ষা করতে থাকে সন্তান প্রসবের। এরই মধ্যে গত শুক্রবার মাহমুদা তার মাকে নিয়ে ছোটচাচী নুরুন্নাহারের বাবা শাহআলম মোল্লার আগৈলঝাড়া উপজেলার রাংতা গ্রামের বাড়িতে আসে। নুরুন্নাহার বলেন, মাহমুদা ও তার মা আমাকে বলে, মাহমুদা মহিলা বিষয়ক কিছু সমস্যায় ভুগছে। তাকে ভাল ডাক্তার দেখাতে হবে। ওই রাতেই মাহমুদা একটি ফুটফুটে কন্যা সন্তান প্রসব করে। লোক লজ্জা আর সামাজিকতার ভয়ে তাৎক্ষণিক সিদ্ধান্ত নিয়ে ওই শিশুর গর্ভধারিণী মা মাহমুদা ও নানী মনোয়ারা বেগম বাড়ির পার্শ্ববর্তী একটি গম ক্ষেতে জীবন্ত মাটি চাপা দেয় শিশুটিকে।